Finală Europa League a adus o surpriză uriașă între două formații bune, care păreau pe hârtie oarecum dezechilibrate. Bayer Leverkusen a întâlnit-o pe Atalanta, cu care a pierdut într-o manieră dură, scor 3-0.
Bayer Leverkusen a avut un parcurs impecabil în campionat în acest sezon, reușind să câștige Bundesliga. „Farmacistii“ au câștigat campionatul la pas, fără a pierde vreun meci de-a lungul sezonului.
Tehnicianul a calificat-o pe Bayer Leverkusen în finala Europa League, care s-a terminat neașteptat. Atalanta a oprit dominația nemților, după un meci în care Lookman a ieșit la rampă, înscriind un hat-trick.
„Nu plănuiam să avem o zi proastă astăzi, dar cu siguranță am avut-o. Nu a fost menit să fie astăzi. Nu am putut face față multor situații dificile pe care le-am pregătit, pentru că Atalanta ne-a solicitat atât de mult în situații unu contra unu și în dueluri.
Nu am putut să aducem mingea în pozițiile potrivite, care să ne creeze avantaj, deoarece ei au făcut asta atât de bine și nu am putut să revenim. Așa că nu a fost să fie, seria de invincibilitate s-a încheiat, dar felicitări Atalantei!
Ei merită, așa că nimic mai mult nu este de spus. (n.r.- Dacă a învins echipa mai bună) Da, așa aș spune. Odată ce au marcat primul gol, asta le-a adus în joc mai multă energie. Probabil că am încercat să pasăm prea mult în jumătatea noastră de teren, când ar fi trebuit să jucăm puțin mai lung.
Dar, oricum, nu era vorba de tactică. Astăzi, individual au fost mai buni și inclusiv ca echipă, așa că vom învăța din asta. Doare că vine într-o zi mare înfrângerea, dar mai avem o finală sâmbătă (n.r.- Finala DFB Pokal cu Kaiserslautern) și vom încerca să învățăm din ce s-a întâmplat astăzi”, a declarat Xabi Alonso, conform metro.co.uk.
Bayer Leverkusen a câștigat deja un trofeu, anume Bundesliga, dar are șansa de a-l obține și pe al doilea. „Farmaciștii“ vor juca în finala DFB Pokal, mai precis Cupa Germaniei, împotriva divizionarei secunde Kaiserslautern.
Partida va avea loc pe data de 25 mai, de la ora 21:00, pe stadionul Olimpic din capitala Germaniei, Berlin. Este de așteptat ca trupa condusă de Xabi Alonso, cel curtat de multiple cluburi, să se impună.